Държавен вестник, бр. 50, 2024 г., стр. 31

БРОЙ  50	
Д Ъ Р Ж А В Е Н  В Е С Т Н И К 	
СТР.  31   
ДЕФИНИЦИИ НА ТЕРМИНИТЕ, ИЗПОЛЗВАНИ В НАСТОЯЩИЯ СПИСЪК 
 
Следват дефиниции на термините, използвани в настоящия списък, подредени по азбучен ред. 
Забележка 1 
Дефинициите се прилагат в рамките на списъка. Позоваванията са с препоръчителен 
характер и не оказват влияние върху универсалната употреба на дефинираните термини в 
списъка. 
Забележка 2 
Думите и термините, съдържащи се в настоящия списък с дефиниции, приемат 
определеното тук значение само когато са поставени в кавички („“). Дефинициите на 
термини в единични кавички (‘ ’) се дават в техническата бележка към съответната 
точка. Навсякъде другаде тези думи и термини се използват с общоприетото им 
(речниково) значение. 
 
ML8 
„Добавки“ 
Компоненти, използвани във взривни вещества и взривни смеси с цел подобряване на техните 
качества. 
ML8, 10, 
14 
„Летателен апарат“ 
Въздухоплавателно средство с постоянна и/или променлива геометрия на крилете, с ротационни 
криле (хеликоптер), с насочващи се ротори или с насочващи се криле. 
ML11 
„Автоматизирани системи за командване и контрол“ 
Електронни системи, посредством които се въвежда, обработва и предава информация от 
съществено значение за ефективното функциониране на групировката, съединението, тактическото 
съединение, частта, кораба, подразделението или оръжейните единици, които са под командване. 
Това се постига с използването на компютър и друг специализиран хардуер, проектиран да 
подпомага функциите на организацията за военно командване и контрол. Основните функции на 
една автоматизирана система за командване и контрол са: ефективно автоматизирано събиране, 
натрупване, съхранение и обработване на информация; представяне на положението и на 
обстоятелствата, които засягат подготовката и провеждането на бойни операции; оперативни и 
тактически изчисления за разпределението на ресурси сред войсковите групировки или елементи от 
бойните заповеди или заповедите за бойно развръщане съгласно мисията или фазата на операцията; 
изготвяне на данни за оценка на положението и вземане на решение във всеки момент от операцията 
или бойните действия; компютърна симулация на операциите. 
ML22 
„Фундаментални научни изследвания“ 
Експериментална или теоретична работа, предприета най-вече с цел придобиване на нови знания за 
основните принципи на явленията или наблюдаваните факти и която не е насочена основно към 
специфична практическа задача или цел.  
ML7, 22 
„Биокатализатори“ 
„Ензими’ за специфични химични или биохимични реакции или други биологични съставки, които 
се свързват с БТХВ и ускоряват разграждането им. 
Техническа забележка 
„Ензими’ означава „биокатализатори“ за специфични химични или биохимични реакции. 
ML7 
„Биологични агенти“  
Патогени или токсини, подбрани или модифицирани (чрез промяна в чистотата, срока на годност, 
вирулентността, характеристиките на разпръскване или устойчивостта на ултравиолетово 
облъчване) с цел поразяване на хора или животни, повреждане на оборудване или нанасяне щети на 
посеви или на околната среда. 
ML7  
„Биополимери“ 
Биологични макромолекули, както следва: 
a. Ензими за специфични химични или биохимични реакции; 
b. „Анти-идиотипни’, ‘моноклонални’ или ‘поликлонални’‘антитела’; 
c. Специално разработени или специално обработени ‘рецептори’. 
Технически забележки 
1. „Анти-идиотипни антитела’ означава антитела, които се свързват със специфичните антигенни